Leekfrith torques er fire guldsmykker i guld, der stammer fra bronzealderen, som blev fundet af to amatørarkæologer ved hjælp af metaldetektorer i december 2016 på en mark i Leekfrith, i det nordlige Staffordshire, England. Fundet består af tre torque-halsringe og et mindre armbånd, der lå tæt på hinanden, og de er blandt de ældste fund på guldsmykker gjort i Storbritannien. Efterfølgende arkæologiske undersøgelser af området viste ikke yderligere genstande  Fundet De første tre torques lå hver for sig, men tæt på hinanden omkring 15.20 cm under jordoverfladen på marken, der blev undersøgt ved hjælp af metaldetektorer med tilladelse fra lodsejeren. Detektorfolkene, Mark Hambleton og Joe Kania, berettede deres fund til et kontor for Portable Antiquities Schemeder lå ved Birmingham Museum and Art Gallery den næste dage. Det sidste guldsmykke blev fundet af de samme mænd på samme mark men nogle uger senere. Arkæologerne fra museet undersøgte efterfølgende området, men fandt ikke andre genstande.  Torques Ifølge Julia Farley, der er kurator for samlingerne af British and European Iron Age ved British Museum, blev halsringene fremstillet i det område som i dag er Tyskland og Frankrig, og stammer sandsynligvis fra mellem 400-250 fvt. (La Tène-perioden). De er blandt de ældste eksempler på arbejde udført i guld i La Tène-stilen, der er fundet i Storbritannien. Ifølge Farley har ejerne af smykkerne været "rige magtfulde kvinder, muligvis personer fra kontinentet, som har giftet sig ind i det lokale samfund". I en undersøgelse udført af retsmediciner Ian Smith fandt man efterfølgende ud af, at de bestod af mindst 80 % rent guld, hvilket er lidt mere end 18 karat. Smykkerne vejer fra 31 g til 230 g.  Undersøgelser Ved undersøgelsen den 28. februar 2017 blev Leekfrith torquesne erklæret som "skattefund" under Treasure Act 1996. Retsmedicineren Ian Smith erklærede at det "ikke helt var i samme liga som staffordshireskatten, men ikke desto mindre spændende." Som resultat af hans undersøgelser bliver genstandene tilbudt at blive solgt til et museum til en pris, som bliver fastsat af et uafhængigt panel af eksperter i antikke genstande kaldet Treasure Valuation Committee, og lodsejeren og de to personer som gjorde fundet vel dele beløbet.  Udstilling Fundet blev annonceret for offentligheden ved en begivenhed på Potteries Museum & Art Gallery i Hanley den 28. februar 2017. Genstandene blev udstillet på museet fra 1.-22. marts 2017.